**VŠĮ PLUNGĖS RAJONO SAVIVALDYBĖS LIGONINĖS 2018 M. VEIKLOS ATASKAITA**

2019 m. kovo 12 d.

Plungė

**1. INFORMACIJA APIE ĮSTAIGOS VEIKLĄ, ĮGYVENDINANT ĮSTATUOSE NUMATYTUS VEIKLOS TIKSLUS, VEIKLOS PLANUS IR PROGNOZES ATEINANTIEMS METAMS**

***1.1. BENDRA INFORMACIJA***

**Pavadinimas:** VšĮ Plungės rajono savivaldybės ligoninė (toliau– Plungės ligoninė).

**Teisinis statusas:** viešoji įstaiga.

**Adresas:** J. Tumo - Vaižganto g. 89, LT-90160 Plungė.

**Ryšio priemonės:** telefonas 8-448 73260, faksas 8-448 73273, el. paštas sekretore@plungesligonine.lt.

**Įstaigos vadovas:** direktorius Antanas Martusevičius.

**Įstaigos steigėjai ir pavaldumas (atskaitomybė):** Plungės rajono savivaldybės taryba.

 ***1.2 ĮSTAIGOS APIBŪDINIMAS***

Plungės rajono savivaldybės ligoninė yra viešoji įstaiga, kurios pagrindinė funkcija – II lygio ambulatorinių ir stacionarinių asmens sveikatos priežiūros sveikatos priežiūros paslaugų teikimas rajono gyventojams. Plungės ligoninė yra viešoji, nepelno, ribotos turtinės atsakomybės įstaiga.

**Ligoninės vizija** – tapti modernia, pranašumo siekiančia per kokybę ir geriausių sąlygų sukūrimą pacientams ir personalui, teikiančia kvalifikuotas sveikatos priežiūros paslaugas, atitinkančias Lietuvos ir Europos Sąjungos standartų reikalavimus, tinkamai administruojama, aprūpinta reikiamais ištekliais ligonine.

**Ligoninės misija** – pacientų poreikių tenkinimas pagal savo kompetenciją ir galimybes, užtikrinant jų saugą ir asmeninį dalyvavimą gydymo ir slaugos procese bei didinant pacientų pasitikėjimą sveikatos priežiūra. Teikti saugias, kokybiškas, pacientų poreikius ir interesus atitinkančias sveikatos priežiūros paslaugas, naudojantis turimais ištekliais, atsižvelgiant į steigėjo ir paslaugų užsakovo reikalavimus bei užtikrinant pacientų privačios informacijos saugumą, žmoniškąją pagarbą ir orumą.

**Ligoninės veiklos tikslas** – gerinti Lietuvos gyventojų sveikatos lygį, siekiant sumažinti gyventojų sergamumą bei mirtingumą. Organizuoti ir teikti specializuotas ambulatorines ir stacionarines asmens sveikatos priežiūros paslaugas Plungės savivaldybės gyventojams, kitiems Lietuvos Respublikos gyventojams ir užsienio piliečiams.

**Įstaigos strategija** – nuolat laikytis, bei tobulinti reikalavimus atitinkančios kokybės vadybos sistemos rezultatyvumą:

 ● orientuoti įstaigos darbą atsižvelgiant į aptarnaujamos teritorijos gyventojų sergamumą, gyventojų demografinius rodiklius, Lietuvos Respublikos Vyriausybės ir įstaigos steigėjo - Plungės rajono savivaldybės tarybos formuojamą gyventojų sveikatos politiką;

 ● nuolat gerinti paslaugų kokybę, vadovaujantis naujausiais medicinos mokslo pasiekimais;

 ● siekti kiekvieno įstaigos darbuotojo atsakomybės už savo darbo kokybę pagal užimamas pareigas ir kompetenciją;

 ● nuolat kelti darbuotojų kvalifikaciją.

 Darbuotojų patogumui kvalifikacijos kėlimo kursai dažnai organizuojami ligoninėje. Darbuotojams, esantiems kvalifikacijos kėlimo kursuose, mokamas vidutinis darbo užmokestis, apmokama pusė kursų kainos.

 VšĮ Plungės rajono savivaldybės ligoninė savo funkcijas atlieka vadovaudamasi Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais, Valstybinės ligonių kasos prie Lietuvos Respublikos sveikatos apsaugos ministerijos direktoriaus įsakymais, VšĮ Plungės rajono savivaldybės ligoninės įstatais, patvirtintais 2010 m. spalio 28 d. Plungės rajono savivaldybės tarybos sprendimu Nr. T1-236.

 Ligoninės teisę teikti asmens sveikatos priežiūros paslaugas reglamentuoja Įstaigos asmens sveikatos priežiūros licencija Nr.1228, išduota 1999 m. gruodžio 30 d. Valstybinės akreditavimo sveikatos priežiūros veiklai tarnybos prie Sveikatos apsaugos ministerijos, kuri, esant poreikiui, papildoma naujomis paslaugomis. Paskutinį kartą licencija patikslinta 2017 m. gegužės 30 d., papildant ambulatorinėmis neurochirurgo paslaugomis.

Be asmens sveikatos priežiūros licencijos ligoninė turi šias licencijas:

 ● Vaistinės veiklos licencija Nr. 0747, išduota 2008 m. vasario 12 d. Valstybinės vaistų kontrolės tarnybos prie Lietuvos Respublikos sveikatos apsaugos ministerijos;

 ● Radiacinės saugos centro licencija veiklai su jonizuojančios spinduliuotės šaltiniais Nr. 0224, išduota 2002 m. rugpjūčio 1 d.;

 ● Lietuvos Respublikos odontologų rūmų odontologinės priežiūros (pagalbos) įstaigos licencija Nr. 0239, išduota 2005 m. liepos 12 d.

 VšĮ Plungės rajono savivaldybės ligoninė asmens sveikatos priežiūros paslaugas teikia Plungės rajono savivaldybės, Rietavo ir kitų savivaldybių, bei kitų šalių gyventojams.

**VšĮ Plungės rajono savivaldybės ligoninėje teikiamųjų kompensuojamųjų asmens sveikatos priežiūros paslaugų sąrašas:**

1. **Slauga ir palaikomasis gydymas;**
2. **Paliatyviosios pagalbos paslaugos;**
3. **Ambulatorinės specializuotos asmens sveikatos priežiūros paslaugos:**
	1. **gydytojų specialistų konsultacijos;**
	2. **gydytojų specialistų konsultacijos, kai atliekami diagnostiniai ir (ar) gydomieji veiksmai;**
	3. **dienos stacionaro paslaugos;**

 **3.3 ambulatorinės chirurgijos paslaugos;**

**3.4 dienos chirurgijos paslaugos;**

**3.5 priėmimo-skubios pagalbos paslaugos;**

**3.6 stebėjimo paslaugos;**

**4. Brangieji tyrimai ir procedūros:**

 **4.1. kompiuterinė tomografija;**

 **4.2. magnetinio rezonanso tomografija;**

 **5. Stacionarinės aktyvaus gydymo paslaugos:**

 **5.1 suaugusiųjų chirurgija;**

 **5.2 suaugusiųjų neurologija;**

 **5.3 suaugusiųjų ortopedija ir traumatologija;**

 **5.4 reanimacija ir intensyvi terapija (vaikų ir suaugusiųjų);**

 **5.5 vaikų ligos;**

* 1. **vidaus ligos;**

 **5.7 ilgalaikis tęstinis (aktyvus) gydymas;**

 **5.8 asmuo, slaugantis vaiką (-us) taikant aktyvųjį gydymą.**

 **6. Medicininės reabilitacijos paslaugos.**

 **7. Storosios žarnos vėžio ankstyvosios diagnostikos programa.**

 **8. Dantų protezavimo paslaugos.**

***1.3 ĮSTAIGOS VEIKLOS RODIKLIAI*** 1 lentelė

|  |  |  |  |  |
| --- | --- | --- | --- | --- |
| Veiklos rodiklio pavadinimas | 2017 m. | 2018 m. | Palyginimas  2017 m. / 2018 m. (+/-) | Palyginimas  2017 m. / 2018 m. (%) |
| Stacionarinių lovų skaičius | 184 | 181,4 | -2,6 | -1,4 |
| Stacionare gydytų pacientų skaičius (hospitalizacijos atvejų skaičius) | 4984 | 4937 | -47 | -0,9 |
| Lovadienių skaičius | 51616 | 49758 | -1858 | -3,6 |
| Lovos funkcionavimas | 280,5 | 274,3 | -6,2 | -2,2 |
| Vidutinė gydymo trukmė | 10,4 | 10,1 | -0,3 | -2,9 |
| Lovos apyvarta | 27,1 | 27,2 | 0,1 | 0,4 |
| Atliktų operacijų skaičius | 1406 | 1463 | 57 | 4,1 |
| Atlikta bendrųjų anestezijų | 806 | 1663 | 857 | 106,3 |
| Atlikta: fizioterapijos procedūrų | 88 087 | 101 907 | 13 820 | 15,7 |
|  masažo procedūrų | 16565 | 16582 | 17 | 0,1 |
|  kineziterapijos procedūrų | 24503 | 22852 | 1651 | -6,7 |
|  ergoterapijos procedūrų | 2887 | 3164 | 277 | 9,6 |
|  psichologo seansų | 99 | 95 | -4 | -4,0 |
| Rentgeno tyrimai | 30029 | 32732 | 2703 | 9,0 |
| Branduolinio magnetinio rezonanso tyrimai | 825 | 640 | -185 | -22,4 |
| Kompiuterinės tomografijos tyrimai  | 2685 | 2872 | 187 | 7,0 |
| Ultragarso tyrimai | 3150 | 3163 | 13 | 0,4 |
| Endoskopiniai tyrimai | 2198 | 1748 | -450 | -20,5 |
| Funkcinės diagnostikos tyrimai | 3444 | 4099 | 655 | 19,0 |
| Atlikta laboratorinių tyrimų | 62740 | 61443 | -1297 | -2,1 |
| Gydytojų specialistų konsultacijų skaičius | 70096 | 66071 | -4025 | -5,7 |
| Dienos stacionaro paslaugos | 1679 | 1828 | 149 | 8,9 |
| Dienos chirurgijos paslaugos | 660 | 648 | -12 | -1,8 |
| Ambulatorinės chirurgijos atvejų skaičius | 98 | 25 | 73 | -74,5 |
| Priėmimo-skubios pagalbos paslaugos | 3102 | 4715 | 1613 | 52,0 |
| Stebėjimo paslaugos | 1618 | 1786 | 168 | 10,4 |
| Socialinio darbuotojo paslaugos | 577 | 610 | 33 | 5,7 |
| Tikrintų asmenų dėl tuberkuliozės skaičius | 2039 | 2109 | 70 | 3,4 |

          2018 m. ligoninėje buvo hospitalizuoti 4937 pacientai. Palyginti su 2017 m., hospitalizacijų skaičius  sumažėjo 47 pacientais arba 0,95 proc. Vidutinė gydymo trukmė sumažėjo 0,3 dienos arba 2,9 proc.. Lovadienių skaičius sumažėjo 3,6 proc.

 Labiausiai pasikeitė atliktų bendrųjų anestezijų skaičius. 2018 m. šių paslaugų suteikta net 106,3 proc. daugiau nei 2017 m. Toks didelis pokytis atsirado dėl skirtingos skaičiavimo metodikos (2017 m. nebuvo pridėta 713 intraveninių anestezijų). Taip pat padidėjo priėmimo skubios pagalbos paslaugų skaičius. Šios paslaugos išaugo 52 proc.. 2018 m. 19 proc. atlikta daugiau funkcinės diagnostikos tyrimų. Taip pat padidėjo fizioterapijos procedūrų skaičius (15,7 proc.).

 Labiausiai sumažėjo ambulatorinės chirurgijos paslaugų skaičius (74,5 proc.). 2018 m. branduolinio magnetinio rezonanso tyrimų skaičius sumažėjo 22,4 proc., o endoskopiniai tyrimai mažėjo 20,5 proc.

 ***1.4 PROGRAMŲ VYKDYMAS***

**1.4.1. ES lėšomis finansuojamų projektų vykdymas:**

 Tęsiant projekto „Elektroninių sveikatos paslaugų plėtra Telšių regiono asmens sveikatos priežiūros įstaigose“ veiklas, 2018 m. atlikti šie darbai:

* 71 proc. kompensuojamųjų vaistų receptų buvo išrašyti elektroniniu būdu;
* 2018 m. pradėti pildyti elektroniniai siuntimai įstaigos informacinėje sistemoje;
* instrumentinių tyrimų aprašymų perdavimas į ESPBĮ IS;
* elektroninis patologinių tyrimų užsakymų rezultatų perdavimas į Valstybinį patologijos centrą;
* įdiegtas pacientų eilių reguliavimas poliklinikos registratūroje;
* atnaujintas ataskaitų modulis.

 2018 m. buvo pradėtas vykdyti projektas Nr. 08.4.2-ESFA-R-615-81-0003 "Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Plungės rajono savivaldybėje". Projekto laikotarpis 2018-08-01 – 2022-08-01.

Projekto finansavimas:

85 proc. – Europos sąjungos struktūriniai fondai.

7,5 proc. – Savivaldybės biudžeto lėšos.

7,5 proc. – Valstybės biudžeto lėšos.

Projekto tikslas - sumažinti Plungės rajono gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo.

Uždavinys - Pagerinti ambulatorinių sveikatos priežiūros paslaugų prieinamumą ir efektyvumą tuberkulioze sergantiems pacientams.

Projekto įgyvendinimo metu, visiems tuberkulioze sergantiems pacientams, tuberkuliozės gydymo ambulatoriniu būdu laikotarpiu, vieną kartą per savaitę yra išduodamas talonas maisto produktams įsigyti. Talonų maisto produktams išlaidos apmokamos taikant fiksuotąjį įkainį – 9 Eur. Numatoma, kad per visą projekto įgyvendinimo laikotarpį (48 mėn.) pasveiks 38 ambulatoriškai gydomi ir maisto talonais aprūpinti tuberkulioze sergantys pacientai. 2018 m. planavome, kad pasveiks 8-i pacientai, tačiau buvo išgydyti 7-i pacientai (arba 87,5 proc.).

 **1.4.2 Valstybės investicijų programa.**

2018 metais buvo pateiktas projektas „Vėdinimo ir palatinės bei priešgaisrinės signalizacijos sistemų įrengimas VšĮ Plungės rajono savivaldybės ligoninės slaugos ir palaikomojo gydymo skyriuose“. Finansavimas nebuvo gautas.

***1.5 ĮSTAIGOS VEIKLOS PLANAI IR PROGNOZĖS ATEINANTIEMS FINANSINIAMS METAMS***

 Ligoninė ir toliau gerins sveikatos priežiūros paslaugų kokybę ir prieinamumą, orientuosis į prioritetinių paslaugų plėtojimą, didins išplėstinių konsultacijų skaičių. Toliau bus vykdoma aktyvaus gydymo stacionarinių paslaugų stebėsena, siekiant mažinti hospitalizuojamų pacientų skaičių, didinti vidutinį lovos funkcionavimo rodiklį, bei mažinti vidutinę aktyvaus gydymo trukmę.

 TLK sutarties lėšų teisingas administravimas, sveikatos priežiūros paslaugų ekonominė stebėsena, darbo organizavimo gerinimas leis didinti medicinos personalo darbo užmokestį, mažinti kreditorinį įsiskolinimą.

 Ligoninė nuolat ieško naujų ir kvalifikuotų specialistų, kurie užtikrintų kokybiškų ir savalaikių sveikatos priežiūros paslaugų teikimą Plungės rajono savivaldybės gyventojams. Gydytojų specialistų pritraukimui, labai padeda Plungės rajono savivaldybės finansuojama programa.

 Ligoninė ir toliau gerins darbo ir gydymosi sąlygas bei šalins higieninius - sanitarinius trūkumus.

 **2019 metams paruoštos programos:**

1**.** „Saugios ir sveikos aplinkos kūrimo programa“. Šiai programai vykdyti iš savivaldybės biudžeto skirta 70 000 Eur. Iš jų:

* 5 000 Eur numatoma panaudoti nedraustų Plungės savivaldybės gyventojų sveikatos priežiūros paslaugų teikimui;
* 10 500 Eur apmokėjimui už gydytojų rezidentų studijas;
* 59 000 Eur. neblaivių asmenų saugios nakvynės paslaugų teikimui.

**2.  VIEŠOSIOS ĮSTAIGOS DALININKAI IR KIEKVIENO JŲ ĮNAŠŲ VERTĖ FINANSINIŲ METŲ PRADŽIOJE IR PABAIGOJE, DALININKŲ KAPITALO DYDIS FINANSINIŲ METŲ PRADŽIOJE IR PABAIGOJE**

VšĮ Plungės rajono savivaldybės ligoninės dalininkas yra Plungės rajono savivaldybė. Dalininko kapitalo vertė 293 379,81 Eur. Per 2018 m. kapitalo vertė nepakito.

**3. VIEŠOSIOS ĮSTAIGOS GAUTOS LĖŠOS IR JŲ ŠALTINIAI PER FINANSINIUS METUS IR ŠIŲ LĖŠŲ PANAUDOJIMAS**

***3.1.*** ***VIEŠOSIOS ĮSTAIGOS GAUTOS LĖŠOS IR JŲ ŠALTINIAI BEI PANAUDOJIMAS PER FINANSINIUS METUS***

2 lentelė

|  |  |  |  |  |
| --- | --- | --- | --- | --- |
| **Rodikliai** | **2017 m.** | **2018 m.** | **Palyginimas  2017 m. / 2018 m. (+/-)** | **Palyginimas  2017 m. / 2018 m.  (%)** |
| 1. Finansavimo pajamos | 152535,32 | 95135,85 | -57399,47 | -37,63 |
| *iš valstybės biudžeto* | *23677,13* | *5727,35* | *-17949,78* | *-75,81* |
| *iš savivaldybės biudžeto* | *17516,95* | *39957,37* | *22440,42* | *128,11* |
| *iš ES, užsienio valst. ir tarptaut. organiz.* | *61136,53* | *6875,07* | *-54261,46* | *-88,75* |
| *iš kitų finansavimo šaltinių* | *50204,71* | *42576,06* | *-7628,65* | *-15,2* |
| 2. Pagrindinės veiklos kitos pajamos | 5330029,07 | 5803740,72 | 473711,65 | 8,89 |
| 3. Kitos veiklos pajamos | 15437,14 | 13259,04 | -2178,10 | -14,11 |
| **Veiklos pajamos iš viso (1+2+3)** | **5498001,53** | **5912135,61** | **414134,08** | **7,53** |
| Pagrindinės veiklos sąnaudos: | 5462613,75 | 5854539,70 | 391925,95 | 7,17 |
| 1. Darbo užmokesčio ir socialinio draudimo | 3687754,23 | 4243613,64 | 555859,41 | 15,07 |
| 2. Nusidėvėjimo ir amortizacijos | 455308,37 | 291530,63 | -163777,74 | -35,97 |
| 1. Komunalinių paslaugų ir ryšių
 | 137716,82 | 148558,93 | 10842,11 | 7,87 |
| 1. Komandiruočių
 | 17,1 | 75,00 | 57,9 | 338,6 |
| 1. Transporto
 | 19676,67 | 18037,11 | -1639,56 | -8,33 |
| 1. Kvalifikacijos kėlimo
 | 10726,61 | 10990,85 | 264,24 | 2,46 |
| 1. Paprastojo remonto ir eksploatavimo
 | 17052,37 | 28533,44 | 11481,07 | 67,33 |
| 1. Nuvertėjimo ir nurašytų sumų
 | 4,64 | 3,19 | -1,45 | -31,25 |
| 9. Sunaudotų ir parduotų atsargų savikaina | 580637,93 | 588860,09 | 8222,16 | 1,42 |
| 10. Nuomos | 2234,32 | 2348,56 | 114,24 | 5,11 |
| 11. Finansavimo | 23572,01 | - | -23572,01 | -100 |
| 12. Kitų paslaugų | 487681,48 | 498150,22 | 10468,74 | 2,15 |
| 13. Kitos | 40231,2 | 23838,04 | -16393,16 | -40,75 |
| Kitos veiklos sąnaudos | 9349,1 | 15989,23 | 6640,13 | 71,02 |
| Finansinės ir investicinės veiklos nuostolis | 6072,7 | 8530,43 | 2457,73 | 40,47 |
| Apskaitos politikos keitimo ir esminių apskaitos klaidų taisymo nuostolis | - | - | - | - |
| **Veiklos sąnaudos iš viso:** | **5478035,55** | **5879059,36** | **401023,81** | **7,32** |
| **REZULTATAS** | **19965,98** | **33076,25** | **13110,27** | **65,66** |

Ligoninė 2018 metais dirbo pelningai. Gautas pelnas – 33076,25 eurai. 2018 m. lyginant su 2017 m. pelnas padidėjo 65,66 proc.

Veiklos pajamos iš viso didėjo 7,53 proc. lyginant 2018 m. su 2017 m. Daugiausiai didėjo finansavimas, skirtas iš savivaldybės biudžeto (128,11 proc.). Šį didėjimą įtakojo finansavimas, skirtas blaivyklos įsteigimui. Buvo suprojektuotas ir pastatytas modulinis namelis prie priėmimo skubios pagalbos skyriaus ir jau rugsėjo mėnesį pradėtos teikti paslaugos. Taip pat savivaldybė skyrė lėšų teritorijos asfaltavimo darbams.

Veiklos sąnaudos atitinkamai didėjo 7,32 proc. lyginant 2018 m. su 2017 m. Nuo 2018 m. gegužės mėn. buvo padidinti darbo užmokestis medicinos personalui, todėl šios sąnaudos padidėjo 15 proc. Paprastojo remonto ir eksploatavimo išlaidos padidėjo 67,33 proc. Šios išlaidos padidėjo dėl atliktų remonto darbų. Buvo atlikti šie remonto darbai:

* pakeista baseino grindų ir sienelių danga;
* pakeistos operacinės durys ir atlikti dažymo darbai;
* traumatologijos skyriuje atliktas vonios patalpų remontas;
* priėmimo skubios pagalbos, klinikinėje laboratorijoje, reanimacijos skyriuose įrengti kondicionieriai;
* klinikinėje laboratorijoje ir priėmimo skubios pagalbos skyriuose įrengtas kompiuterinis tinklas.

Kitos veiklos sąnaudos padidėjo 6640,13 Eur. t.y. 71,02 procentų. Šį didėjimą įtakojo nenudėvėto bet nebenaudojamo turto nurašymas.

***3.2 LĖŠŲ PANAUDOJIMAS PAGAL EKONOMINĖS KLASIFIKACIJOS STRAIPSNIUS***

 3 lentelė

|  |  |  |  |  |  |
| --- | --- | --- | --- | --- | --- |
| Išlaidų ekonom. klasifikacijos kodas | Išlaidų pavadinimas | Gauto finansavimo panaudojimas |  |  |  Iš jų pagal finansavimo šaltinius |
| Savivaldybės lėšos | Kiti šaltiniųlėšos | ES lėšos | Valstybės biudžeto lėšos |
| 211111 | Darbo užmokestis pinigais | 11112,51 | 8611,91 | 518,17 | 1221,26 | 761,17 |
| 212111 | Socialinio draudimo įmokos | 2060,29 | 1126,19 | 161,34 | 535,44 | 237,32 |
| 221112 | Medikamentai | 23155,81 | - | 23155,81 | - | - |
| 221110 | Kitos prekės | 11628,72 | 1821,06 | 9103,89 | 646,71 | 57,06 |
| 2211130 | Kitos paslaugos | 30896,18 | 27013,53 | - | - | 3882,65 |
| **Iš viso:** |  | **78853,51** | **38572,69** | **32939,21** | **2403,41** | **4938,20** |

Lentelėje nurodyta lėšų dalis, gauta iš valstybės ir savivaldybės biudžetų, suklasifikuota pagal ekonominės klasifikacijos kodus.

**4. INFORMACIJA APIE LIGONINĖS ĮSIGYTĄ IR PERLEISTĄ ILGALAIKĮ TURTĄ PER FINANSINIUS METUS**

2018 m. įsigyta ilgalaikio turto už 195 508,96 Eur. Ligoninėje nuolat atnaujinama susidėvėjusi medicininė įranga, perkama šiuolaikinė diagnostinė įranga.

VšĮ Plungės ligoninė 2018 m. įsigijo:

* Operacines lempas 2 vnt. – 42 000,00 Eur.;
* Jėgos instrumentas – 11 864,05 Eur.;
* Sraigtinis oro kompresorius – 11 858,00 Eur.;
* Antipragulinių čiužinių 6 vnt. – 16 806,90 Eur.;
* Parafino maišyklė – 7 933,97 Eur.;
* Infuzinių tirpalų ir med. priemonių šildytuvas – 9 849,40 Eur.;
* Lempa, skirta šviesos terapijai – 3 605,80 Eur.;
* Parafino šildymo spinta – 3 757,05 Eur.;
* Įrankių sterilizavimo dėžė – 3 273,05 Eur.

 Jėgos instrumentas yra skirtas traumatologinio profilio operacijoms. Šis įrenginys leidžia kokybiškiau, tiksliau bei greičiau gręžti, pjauti.

 Slaugos ligonių gydymo kokybės gerinimui, buvo įsigyti antipraguliniai čiužiniai. Tai itin svarbi priemonė gulintiems pacientams.

2018 m. perleisto turto nebuvo.

**5. LIGONINĖS SĄNAUDOS PER FINANSINIUS METUS, IŠ JŲ – IŠLAIDOS DARBO UŽMOKESČIUI**

2018 metais pagrindinės veiklos sąnaudos – 5854539,70 Eur., iš jų darbo užmokesčio ir socialinio draudimo įmokos – 4243613,64 Eur. arba 72,49 % visų pagrindinės veiklos sąnaudų.

**6. LIGONINĖS DARBUOTOJŲ SKAIČIUS FINANSINIŲ METŲ PRADŽIOJE IR PABAIGOJE**

Metų pradžioje dirbo 365 darbuotojai, metų pabaigoje – 363. Per ataskaitinį laikotarpį atleisti 48 darbuotojai, o priimta – 46. Darbuotojų kaitos rodiklis – 11 proc.

**7. LIGONINĖS SĄNAUDOS VALDYMO IŠLAIDOMS**

Valdymo išlaidas sudaro direktoriaus, pavaduotojos ir vyr. buhalterio darbo užmokesčio, socialinio draudimo, komunalinės, ryšių ir kitos išlaidos. 2018 metais valdymo išlaidos sudarė 72096,99 Eur. Valdymo išlaidos sudaro 1,3 % visų sąnaudų.

**8. DUOMENYS APIE LIGONINĖS VADOVĄ, ĮSTAIGOS IŠLAIDOS VADOVO DARBO UŽMOKESČIUI IR KITOMS ĮSTAIGOS VADOVO IŠMOKOMS**

 Įstaigos vadovo darbo užmokesčio išlaidos 2018 metais sudarė – 25 050,18 Eur, socialinio draudimo įmokos – 7 810,65 Eur. Informacija apie vadovaujamas pareigas einančių asmenų atlyginimą per ataskaitinius metus pateikiama 2 priede.

**9. LIGONINĖS IŠLAIDOS KOLEGIALIŲ ORGANŲ KIEKVIENO NARIO DARBO UŽMOKESČIUI IR KITOMS ĮSTAIGOS KOLEGIALIŲ ORGANŲ NARIŲ IŠMOKOMS**

Ligoninės kolegialūs organai yra: Stebėtojų taryba, Gydymo taryba, Slaugos taryba. Kolegialių organų nariams nėra mokamas darbo užmokestis ar kitos išmokos.

**10. INFORMACIJA APIE SANDORIUS SU SUSIJUSIOSMIS ŠALIMIS**

Informacija apie sandorius su susijusiomis šalimis pateikiama 4 priede.

**11. INFORMACIJA APIE REIKŠMINGUS SANDORIUS**

Informacija apie reikšmingus sandorius pateikiama 3 priede.

**12. INFORMACIJA APIE VEIKLOS VERTINIMO RODIKLIŲ SIEKTINAS REIKŠMES IR JŲ VYKDYMĄ**

Informacija apie veiklos rezultatų vertinimo rodiklių siektinas reikšmes ir jų vykdymą pateikiama 1 priede.

Direktorius Antanas Martusevičius